O R A T I 0. 27 



fuisse dicitur , ut facundia non minus , quam sermonis perspicuitate et 

 elegantia, juvenum discentium animos maxime alliceret. 



Hunc igitur praeclarum doctorem academicum abiturum dolebant fere 

 omnes, cum, anno 1824, Rex GUILIELMUS PRIMUS, Bernard! merita 

 maximi faciens , rebus eum , ad sanitatem navalis et terrestris militiae 

 pertinentibus , praefecerit. Regis voluntati resistere non potuit ; itaque , 

 aegre quamvis, de statione academics, discessit, ejus attamen voti compos 

 et gaudens, quo ipse Professoris honorem juraque omnia perpetuo obtineret, 

 et quo doctissimum HOEVENIUM, expertissimum et eruditissimum Medi- 

 cinae Doctorem Roterodamensem , dignissimum nancisceretur successorem. 



Meum non est referre, quid BERNARDUS, in novo gravissimoque munere 

 gerendo, praeclarum fecerit praestiteritque. Attamen si, qua fuerit pro- 

 bitate et prudentia spectata, attendimus, turn vero, quae ejus in arte 

 medica erat longa et varia experientia, si consideramus , ecquid dubita- 

 remus quin, quod moderandum et administrandum susceperit, optime 

 saluberrimeque gesserit? Sed probant hoc quoque multa pulchraque 

 benevolentiae documenta summaque Regis approbationis testimonia, abunde 

 et identidem quae ei cesserint, turn vero etiam honores, quibus ornatus, 

 et dignitatis gradus, quos adeptus est. 



BERNARDO autem, ab anno inde 1841 honorificentissima quiete fruenti, 

 tantorum pro magnis meritis beneficiorum gratissimo animo recordari posse, 

 per undecim annorum spatium contigit. Et nisi acerbissimo affectus 

 dolore, quern acceperat ex obitu carissimae uxoris, matronae ingenii cultu 

 ornatissimae animique virtute spectatissimae , senectus otiosa profecto ei 

 fuisset felicissima. 



Vitae totum cursum respiciens, bonaque ei concessa et largiter data 

 animo reputans, pro multitudine et magnitudine beneficiorum gratias per- 

 solvendi officium religiosissimum habebat. Honores autem sibi tributes , 

 aut nobilissimorum et dignitate summorum virorum, sive civium sive 

 exterorum, vel etiam Regum et Principum, cum laudes turn approbationis 

 documenta et significationes , quas acceperat, considerans , etsi tantae existi- 

 mationis et famae memoriam gratus recordaretur, tamen, quidquid doctrina 

 et experientiae fructu proficere studuerat , hoc reminisci , et perpendere 

 quoad bene fecerat , longe plurimum placebat. Utque omnium honorum , 



4* 



